Fredericia den 3. juli 2025

**Procedure for lærepladsopsøgende arbejde ved SOSU FVH (PAU & SOSU)**

Dokumentet har til hensigt at beskrive det lærepladsopsøgende arbejde ved SOSUFVH. Der skal tilvejebringes flere lærepladser, herunder evt. virksomheder, der vil ansætte PAU- eller SOSU-elever i elevstillinger.

1. **Procedure for godkendelse af ikke-koncerngodkendte private virksomheder**

SEVU har besluttet, at ansøgningen skal stiles direkte til dem. SEVU kan spørge det lokale uddannelsesudvalg (LUU) efter behov. Ansøger skal have svar inden for to uger efter, at SEVU har modtaget ansøgningen.

**1a. Kriterier for godkendelse (udarbejdet af SEVU).**

* Private udbydere kan indtil videre ikke opnå koncerngodkendelse. De skal søge om godkendelse til hvert enkelt lærepladssted.
* Det skal præciseres i ansøgningen, om ansøger ønsker at indgå uddannelsesaftaler for hele uddannelsen / for dele af uddannelsen (kombinationsaftale) / eller blot ønsker at stille oplæringssted til rådighed for en kommune eller region.
Virksomheder, der kun ønsker at stille oplæringssted til rådighed for en kommune og region skal ikke søge godkendelse, da eleven uddannes under ansvar af den kommune eller region, der har underskrevet uddannelsesaftalen.
* Der kan opnås godkendelse til at ansætte én elev pr. medarbejder i virksomheden, der har samme eller højere uddannelse inden for samme felt.

**1.b Procedure ved SOSUFVH ved henvendelse fra virksomheder, der ønsker godkendelse som læreplads for PAU- eller SOSU-elever**

* Skoleansvarlig for skole/oplæringssamarbejdet på skolen besøger virksomheden. Formålet med besøget er gensidig informationsudveksling, med henblik på nye lærepladsgodkendelser. Virksomheden får udleveret materiale i forhold til den uddannelse, der søges godkendelse til.
* Virksomheden afklarer sine ønsker og muligheder med henblik på at kunne modtage og uddanne elever.
* Skolen følger op på ovenstående.
* Det kommende lærepladssted udfylder ansøgningen og sender til SEVU.
* SEVU sørger ved godkendelse for, at den godkendte virksomhed kan ses på lærepladsen.dk.
* Det godkendte virksomhed inddrages i skolens samarbejdsfora og får tilbud om kurser m.m.
1. **Procedure ved henvendelse fra virksomheder, som er koncern godkendt.**
* Skoleansvarlig for skole/oplæringssamarbejdet og ansættende myndighed besøger virksomheden, hvis de ikke har haft elever før med henblik på information om uddannelsen, samarbejdet og krav til vejledere
1. **Procedure for opsøgende arbejde for nye lærepladser for PAU- og SOSU-elever**
* Afdække mulige virksomheder indenfor SOSU og PAU, som ikke er læreplads for elever. Dette gøres dels via samarbejdspartnere, og dels via lærepladsen.dk.
* Kontakt til nye virksomheder for aftale om besøg
* Skoleansvarlig for skole/oplæringssamarbejdet besøger virksomheder med henblik på info om uddannelsen, samarbejdet, og krav til vejledere. Ligeledes orienteres om godkendelse i forhold til at ansætte elever på uddannelsesaftale.
* Skoleansvarlig for skole/oplæringssamarbejdet vejleder i forhold til ansøgningsskema til SEVU
* Efter godkendelse, følger skoleansvarlig for skole/oplæringssamarbejdet op på godkendelsen og i forhold til samarbejdet samt netværk.
* Skoleansvarlig for skole/oplæringssamarbejdet besøger sammen med den kommune der har elever i oplæring i virksomheden igen ca. 1 år efter godkendelse.
* Skolen sætter fokus på private aktører som ikke har elever i uddannelse.

***Godkendt af LUU SOSU den 20. juni 2025***

 *Godkendt af LUU PAU den 22. marts 2023*